CELEX: 62017TN0614
Language: el
Date: 2017-09-07 00:00:00
Title: Υπόθεση T-614/17: Προσφυγή-αγωγή της 7ης Σεπτεμβρίου 2017 — Bonnafous κατά EACEA

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/45
            
         Προσφυγή-αγωγή της 7ης Σεπτεμβρίου 2017 — Bonnafous κατά EACEA
   (Υπόθεση T-614/17)
   (2017/C 374/68)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Laurence Bonnafous (Βρυξέλλες, Βέλγιο) (εκπρόσωποι: S. Rodrigues και A. Blot, δικηγόροι)
   
      Καθού-εναγόμενος: Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να κρίνει την προσφυγή-αγωγή της παραδεκτή και βάσιμη·
            
         συνακόλουθα:
   
               —
            
            
               να ακυρώσει την απόφαση της 14ης Νοεμβρίου 2016 περί απολύσεως της προσφεύγουσας-ενάγουσας·
            
         
               —
            
            
               να ακυρώσει την απόφαση της αρμόδιας για τη σύναψη συμβάσεων πρόσληψης αρχής (ΑΣΣΠΑ) της 2ας Ιουνίου 2017 περί απορρίψεως της διοικητικής ενστάσεως της προσφεύγουσας-ενάγουσας της 3ης Φεβρουαρίου 2017·
            
         
               —
            
            
               να καταβάλει στην προσφεύγουσα-ενάγουσα το ποσό των 15 000 ευρώ για την ηθική βλάβη που υπέστη·
            
         
               —
            
            
               να καταδικάσει την καθής-εναγόμενη στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει πέντε λόγους.
   
               1.
            
            
               Πρώτος λόγος, ο οποίος αντλείται από παράβαση του άρθρου 84 ΚΛΠ, διαδικαστικές πλημμέλειες στις οποίες υπέπεσε ο καθού Οργανισμός, παραβίαση της αρχής της χρηστής διοικήσεως και του καθήκοντος μέριμνας, καθώς και προσβολή των δικαιωμάτων άμυνας της προσφεύγουσας-ενάγουσας και ιδίως του δικαιώματός της ακροάσεως.
            
         
               2.
            
            
               Δεύτερος λόγος, ο οποίος αντλείται από το γεγονός ότι η περίοδος δοκιμαστικής υπηρεσίας δεν πραγματοποιήθηκε υπό κανονικές συνθήκες καθώς και από παραβίαση της αρχής της χρηστής διοικήσεως και του καθήκοντος μέριμνας.
            
         
               3.
            
            
               Τρίτος λόγος, ο οποίος αντλείται από την έλλειψη σαφώς καθορισμένων στόχων, από παράβαση του άρθρου 80 ΚΛΠ καθώς και από μη τήρηση της αρχής της αντιστοιχίας μεταξύ της ομάδας καθηκόντων IV και των καθηκόντων που ανατέθηκαν στην προσφεύγουσα-ενάγουσα.
            
         
               4.
            
            
               Τέταρτος λόγος, ο οποίος αντλείται από το γεγονός ότι η έκθεση σχετικά με την περίοδο δοκιμαστικής υπηρεσίας βασίζεται σε προφανώς εσφαλμένη αιτιολογία.
            
         
               5.
            
            
               Πέμπτος λόγος, ο οποίος αντλείται από παράβαση του καθήκοντος μέριμνας και παραβίαση της αρχής της χρηστής διοικήσεως, καθώς και από κατάχρηση εξουσίας.